Diljit Dosanjh reveals qualities to be real 'SOORMA' in life
by Sumit Rajguru July 10, 2018 3:27 pm
written by Sumit Rajguru July 10, 2018 3:27 pm
Diljit Dosanjhdiljit dosanjh interviewflicker singhSandeep SinghSandeep Singh biopicSoormaSoorma movieTaapsee Pannu Impak | News24
DAAR is mense wat ‘n impak maak op andere. Hulle nalatenskap is blywend. Miskien dink jy aan mense soos Ghandi of moeder Teresa, of dalk net aan jou pa of ma of onderwyser. Elkeen van hulle het ‘n blywende indruk op jou lewe gelaat. Mense wat ‘n impak maak op andere, is mense wat werk met die uitgangspunt, “wat kan wees, wat kan word?”
Hulle beïnvloed ander ten goede. Matteus 4: 18-21 vertel vir ons dat Jesus Christus ‘n impak op die wêreld kom maak het, deur vissermanne te roep om Hom hierin na te volg. Vissers kan jou alles vertel van hoe jy moet wag vir die regte wind om op te kom, of watter hengeltegniek die beste werk, oor hoe jy jou werpnette vol visse kan maak.
Jesus beloof om die wat Hom sou volg, te leer hoe om koninkryksvissers te wees, hoe om mense te betrek by God se nuwe wêreld.
Dit beteken dat my lewe impakteer op andere. Ek word ‘n navolger van Jesus Christus wat by Hom leer dat die was van andere se voete meer vrug lewer as die was van ander se koppe. Ek leer by Hom dat deernis met gevalle, gebroke mense meer vrug lewer as om hulle af te skryf. Ek leer by Jesus dat genade ‘n groter uitwerking op mense het as veroordeling. Dit is tog die grondbeginsels van God se nuwe wêreld.
As ek en jy as navolgers van Jesus ‘n impakspeler in hierdie wêreld wil wees, sal ons moet leer om soos ‘n goeie visserman te volhard om ons treknette uit te werp en mense in te nooi na God se nuwe wêreld. ‘n Goeie visserman is geduldig, want môre byt die vis dalk. ‘n Goeie visserman verander sy aas as die vis nie byt nie. Volgelinge van Jesus is aanpasbare mense. ‘n Goeie visserman sal nie onnodig die aandag op homself trek nie. Jy wil nie die vis afskrik nie.
Wil jy ‘n impak maak op mense? Is daar iemand wat jy wil intrek in God se nuwe wêreld? Hou aan om uit te reik na andere. Verander jou aanslag. Fokus die aandag op Christus. Die vis sal weldra byt.